Amaru deg wungal-is, yessmres aṭas n wawalen ttuɣalen ɣer yiwen n usentel, ad d-nebder kra deg-sen : -Awalen yettuɣalen ɣer tmeḥqranit : lbaṭel, lxuf, targagayt, rrehba, tugdi, tiyita, ddɣel, imeṭṭawen -Awalen yettuɣalen ɣer tmurt : aẓru, akal, aman, idurar, tiẓgi, tiɣaltin,tamedint, izenqan, isekla -Awalen yettuɣalen ɣer ubabu : imsulṭa, tugdut, abugaṭṭu, ssilun, lḥebes, tilelli, udus n tmsulṭa -Awalen yettuɣalen ɣer tayri : zwaǧ, tismin, iḥulfan, lḥemmala, ul, asirem, lbeɣi Ɣer taggara n tselaḍt i negga i wungal Timlilit n tɣermiwin, amaru yewwi-d isental yerzan timetti i deg yettidir umdan yal ass, yewwi-d asentel n tmḥeqranit d asentel agejdan , deg-s ad d-naf frurin-d aṭas n yisental inadayen am lbaṭel, d lxuf d rrahba i asen-dǧǧan yimsulṭa deg wulawen n yimdanen, di tagara igga-d tiɣri d ussirem i tayri yellan ger sin wudmawen Yidir akk d Tudert.